Facebook

Facebook sier følgende om seg selv: "//Facebook hjelper deg med å holde kontakten og dele med menneskene i livet ditt//" (Facebook, 2010a). På siden om seg selv uttrykker de det slik: "Giving people the power to share and make the world more open and connected" (Facebook, 2010b). Noen vil kanskje tenke at "det får være måte på åpenhet" når de kan lese om hva andre har spist til middag, om fester de har vært på osv. Ikke alt som skrives er like interessant for alle kanskje, men man velger selv om man vil være medlem og hva man eventuelt leser.

**Hva gjør Facebook til et sosialt nettsamfunn? Er dialog og respons mulig?**
Facebook har prøvd å legge til rette for at medlemmene skal ha flest mulig "venner" gjennom ulike søk-verktøy (vanlig, arbeidskollegaer, skolekamerater...). Og om du ikke benytter disse mulighetene, foreslår den gjerne selv nye venner for deg fordi du og vedkommende har felles venner eller har gått på samme skole. Facebook kommer også med forslag om hvem av dine "venner" du bør kontakte fordi det er lenge siden dere har hatt kontakt. Den enkleste måten å formidle noe til andre på er å skrive på veggen - enten egen eller andres. Hvor sosial man ønsker å være, kan reguleres under //Innstillinger// (alle skal ha tilgang, bare venner, venners venner, ingen).

Facebook har nærmere 80 ulike applikasjoner av ymse slag som man kan benytte eller melde seg inn i. Mange av disse er spillpreget som f.eks. FarmVille og YoVille. Medlemmene kan bli "naboer" og "venner", gi hverandre "gaver" og hjelpe hverandre med høsting osv. Andre applikasjoner som f.eks. //Send a Smile, iSmile, iHeart// m.fl. gjør det mulig å sende små hilsener til venner. Mange er blitt samlere av hjerter, smil, klemmer, karma m.m. som de har fått fra andre. Når man får en "gave", hjelper andre osv. kan man velge å publisere dette på veggen sin og gi andre mulighet til å kommentere dette. //Birthday Calendar// gjør det mulig å holde seg oppdatert på alle venners bursdager og sende dem en liten hilsen.

Ikke tilgang på PC? Ikke noe problem - Facebook gir deg mulighet til å registrere mobilnummeret ditt også. Da kan Facebook Mobil sende deg tekstmelding om venneforespørsler, veggmelding og statusoppdateringer fra alle "vennene" dine. Eller du kan selv oppdatere statusen din, søke etter telefonnumre eller laste opp bilder og videoer fra mobilen din.

Hvilke samarbeidsverktøy er tilgjengelig i Facebook (forum, chat, intern wiki, blogg m.m.)?
Et av samarbeidsverktøyene som finnes i Facebook er //chat//. Den viser hvem av vennene dine som er tilgjengelig for en chat. Man kan også velge å slå av denne funksjonen. Chatten gjør det bare mulig å kommunisere en-til-en, men man kan ha flere chatter gående på en gang. Ønsker man å nå flere på en gang, kan man skrive på veggen eller sende en melding. Meldingene fungerer som en e-post, men enkelte mener at man får raskere svar på meldinger i Facebook enn på ordinære e-poster.

Det er mulig å lage både åpne og lukkede grupper. Gruppene har tilgang på diskusjonsforum. I gruppa //Undervisningsopplegg// foregår det bl.a. en diskusjon om //Elever som venner på Facebook?//

Finnes det muligheter for deling og publisering til andre sosiale nettverk og blogg?
Ja, Facebook gir mange muligheter for at innholdet på Facebook skal kunne spres også utenfor nettsamfunnet. Og det er verdt å bite seg merke i dette fordi Facebook krever som regel en brukerkonto og pålogging. Det gjør ikke flere av de nettstedene som Facebook gjør det mulig å dele med. Under //Widgets// kan man lese om en rekke muligheter som finnes i Facebook når det gjelder deling og publisering til andre sosiale nettverk og blogg (se //[]).// //Profilmerke// gir deg f.eks. mulighet til å dele Facebookinformasjonen din på andre nettsteder. Og //klistremerke// gjør at du kan vise frem favorittsidene dine i Facebook på nettstedet ditt eller i bloggen din. Facebook har også lagt til rette for at alle Facebookoppdateringer (statusoppdateringer, lenker, bilder, notater, og arrangementer) man gjør kan sendes automatisk til Twitter.

Er Geo-merking mulig i Facebook?
Geo-merking a la Googles Geo-merking finnes ikke i Facebook, men man kan bruke en applikasjon som heter //Cities I've visited//.

Finnes det funksjoner i Facebook som er eksplisitt ment for læringsarbeid?
Nei, Facebook har ingen funksjoner som er eksplisitt ment for læringsarbeid. Men det er opprettet flere grupper og profiler som kan benyttes i læringsarbeid - og man kan opprette egne grupper til dette formålet. For lærere kan f.eks. følgende grupper være interessante:


 * Digitale pedagoger
 * IKT-baserte hjelpemidler
 * Undervisningsopplegg

Andre ting som kan være av interesse?
Facebook (2010a) (Internett). Tilgjengelig fra: [] [Lastet ned 28.01.10] Facebook (2010b) (Internett). Tilgjengelig fra: [] [Lastet ned 28.01.10]